## VÝZVA NA PREDKLADANIE PONÚK (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Predmet zákazky:

**„Náprava elektronických formulárov a filtrovania zdravotných obvodov**“

V Banskej Bystrici, jún 2018

1. **Identifikácia verejného obstarávateľa**
	1. **Názov:** Banskobystrický samosprávny kraj

**IČO:** 37828100

**Sídlo:** Námestie SNP 23, 974 01 Banská Bystrica

**Štatutárny orgán:** Ing. Ján Lunter, predseda BBSK

**Typ verejného obstarávateľa:** vyšší územný celok podľa § 7 ods. 1 písm. c)

**Kontaktná osoba vo veciach technických:** Branislav Diško – branislav.disko@bbsk.sk, +421(48)432 56 39

 **Kontaktná osoba vo veciach verejného obstarávania:** Ing. Monika Debnárová – odborná referentka pre verejné obstarávanie, monika.debnarova@bbsk.sk, +421(48)432 51 33

# Predmet zákazky

* 1. Predmetom zákazky je úprava filtrovania zdravotných obvodov a náprava elektronických formulárov, konkrétne
* 37828100.VystupnyDokument.sk
* 37828100.SocialneVeci\_ZiadostOPosudenieOdkazanostiNaSocialnuSluzbuFO.sk
	1. Doplňujúce informácie týkajúce sa predmetu zákazky tvoria Prílohu č. 1 – Opis predmetu zákazky tejto Výzvy.

# CPV kód

* 1. Hlavný predmet: 72260000-5 Služby súvisiace so softvérom

# Miesto dodania predmetu zákazky

* 1. Sídlo verejného obstarávateľa - Banskobystrický samosprávny kraj, Námestie SNP 23, 974 01 Banská Bystrica.

# Typ zmluvy

* 1. Zmluva o dielo.

# Predpokladaná hodnota zákazky

* 1. 30 000,00 € bez DPH.

# Lehota na dodanie premetu zákazky

* 1. Do 30 dní odo dňa nadobudnutia účinnosti Zmluvy o dielo.

# Obhliadka predmetu zákazky

* 1. Obhliadka predmetu zákazky nie je požadovaná.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi:
* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
* alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 3 pracovné dni a je potrebné s touto lehotou počítať pri vkladaní ponuky.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 11 tejto Výzvy **a vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena za predmet zákazky v EUR bez DPH,
* DPH v EUR,
* celková cena za predmet zákazky v EUR s DPH.
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) ZVO. Pre splnenie predmetnej podmienky účasti sa vyžaduje predloženie dokladu uvedeného v § 32 ods. 2 písm. e) – doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. Pre účely tejto zákazky bude postačujúce, ak uchádzač predloží kópiu predmetného dokumentu, resp. internetový odkaz na register (ORSR/ŽRSR a pod.).

# Obsah ponuky

* 1. Ponuka musí obsahovať:
* titulný list, v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača a označenie súťaže,
* dokumenty, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia podľa bodu 10.1 Výzvy,
* návrh na plnenie kritérií uchádzača, vložený do systému JOSEPHINE (príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,
* zmluvu, podpísanú štatutárnym zástupcom alebo osobou oprávnenou konať za uchádzača nahratú vo formáte .pdf (príloha č. 4 Výzvy),

# Lehota na predkladanie ponúk

* 1. Ponuky musia byť **doručené do 09.07.2018 do 09:00:00 hodiny.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie výzvy na predloženie ponuky, prípadné doplnenie výzvy, vysvetľovanie predložených ponúk, vysvetľovanie predložených dokladov a atd. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak vo výzve túto skutočnosť zreteľne uvedie. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
	6. Ak výzva nie je verejná, prístup k danému obstarávaniu si môžete zabezpečiť vložením kódu do systému JOSEPHINE, ktorý vám bude zaslaný zo systému e-mailom. Kód mate možnosť vložiť po registrácii a prihlásení na doméne <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k tomuto tendru. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena za predmet zákazky v EUR s DPH, zaokrúhlená na dve desatinné miesta.
	2. Uchádzač, ktorého ponuka nebola vylúčená a bol vyzvaný na účasť v elektronickej aukcii môže svoje kritérium znižovať počas elektronickej aukcie podľa pravidiel uvedených v tejto Výzve.

# Elektronická aukcia

* 1. Súčasťou vyhodnotenia ponúk bude aj elektronická aukcia. Podrobné informácie a postup je uvedený v Prílohe č. 3 Výzvy.

# Prijatie ponuky a uzavretie zmluvy

* 1. Verejný obstarávateľ prijme ponuku uchádzača **s najnižšou celkovou cenou v EUR s DPH za celý predmet zákazky**, po uskutočnení elektronickej aukcie. Ostatní uchádzači budú v predmete zákazky neúspešní.
	2. Verejný obstarávateľ požaduje od úspešného uchádzača, aby najneskôr ku dňu podpisu zmluvy predložil verejnému obstarávateľovi:
* aktualizovaný (po el. aukcii) návrh na plnenie kritéria

# Záverečné ustanovenia

18.1 Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 8 písm. b) ZVO podať námietky

# 19. Prílohy

* Príloha č. 1 Výzvy – Opis predmetu zákazky,
* Príloha č. 2 Výzvy – Návrh na plnenie kritérií,
* Príloha č. 3 Výzvy – Podmienky elektronickej aukcie,
* Príloha č. 4 Výzvy – Zmluva o dielo.

**Príloha č. 1 Výzvy – Opis predmetu zákazky**

**Opis predmetu zákazky**

Verejný obstarávateľ (ďalej len „BBSK“) požaduje v rámci plnenia zákazky nasledovné:

1. **Náprava elektronických formulárov**
* „37828100.VystupnyDokument.sk“

Nastavenie štýlu a nastavenie výšky zobrazenia pre eDesk transformáciu.

* „37828100.SocialneVeci\_ZiadostOPosudenieOdkazanostiNaSocialnuSluzbuFO.sk„

1)Zrušenie povinného poľa národnosť

2)Súhlas dotknutej osoby

Týmto udeľujem súhlas so spracúvaním mojich osobných údajov poskytnutých Úradu Banskobystrického samosprávneho kraja, Nám. SNP 23 v Banskej Bystrici podľa Nariadenia Rady EÚ č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a Zákona č. 18/2018 Z. z. o ochrane osobných údajov; a to v rozsahu uvedenom v tomto podaní a prílohách k nemu za účelom posúdenia odkázanosti na sociálnu službu. Súhlas udeľujem po dobu nevyhnutnú na plnenie tohto účelu.

Tento súhlas je možné kedykoľvek odvolať písomnou formou.

Poučenie o právach dotknutých osôb a informácie o spracúvaní osobných údajov, v rozsahu ako to nariaďuje vyššie uvedená legislatíva, nájdete na web stránke Banskobystrického samosprávneho kraja, pod odkazom Ochrana osobných údajov.

1. **Úprava filtrovania zdravotných obvodov** <https://www.bbsk.sk/eSlu%C5%BEby/Zdravotn%C3%ADctvoafarm%C3%A1cia/Registerzdravotn%C3%ADckychzariaden%C3%AD/Zdravotn%C3%A9obvody.aspx>

 - po výbere konkrétneho okresu v poli okres, zapracovať zobrazenie obcí z daného okresu v poli obec.

**Príloha č. 2 Výzvy – Návrh na plnenie kritérií**

**Návrh na plnenie kritérií**

 **Náprava elektronických formulárov a filtrovania zdravotných obvodov**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

e-mail:

telefónne číslo:

celková cena za predmet zákazky v EUR bez DPH: .......................................................................

DPH v EUR: .......................................................................

**celková cena za predmet zákazky v EUR s DPH**

**(návrh na plnenie kritérií): ................................................................**

\* ***V prípade, ak uchádzač je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” sumu zo stĺpca „Celková cena za predmet zákazky v EUR bez DPH“ navýšenú o aktuálne platnú sadzbu DPH.***

***V prípade, ak uchádzač nie je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” rovnakú sumu ako uviedol v stĺpci „*Celková cena za predmet zákazky v EUR bez DPH*“.***

***V prípade, ak je uchádzač zahraničnou osobou, uvedie v stĺpci „*Celková cena za predmet zákazky v EUR s DPH*” sumu zo stĺpca „*Celková cena za predmet zákazky v EUR bez DPH*“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

*V ……………….…….., dňa ....................*  **……………………………….......................**

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 11 Výzvy vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*

**Príloha č. 3 Výzvy – Podmienky elektronickej aukcie**

**Podmienky elektronickej aukcie**

1. Základné pojmy

- Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.

- Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

- Vyhlasovateľom eAukcie je verejný obstarávateľ podľa bodu 1.1. tejto Výzvy.

- Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu alebo na preukázanie splnenia podmienok účasti.

- Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.

- Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

- Prípravné kolo je časť postupu, v ktorom sa po sprístupnení eAukčnej siene uchádzači oboznámia
s  Aukčným prostredím pred zahájením Aukčného kola (elektronickej aukcie).

- Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

2. Názov eAukcie

Náprava elektronických formulárov a filtrovania zdravotných obvodov.

3. Ponuky uchádzačov budú posudzované na základe hodnotenia podľa najnižšej celkovej ceny za predmet zákazky v EUR s DPH (kritérium na vyhodnotenie ponúk).

4. Prvky, ktorých hodnoty sú predmetom eAukcie, sú celkové ceny za predmet zákazky v EUR s DPH.

5. Verejný obstarávateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.

6.   Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.

7.  V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

8.  Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich celková cena za predmet zákazky
* najnižšia celková cena za predmet zákazky
* ich priebežné umiestnenie (poradie).

9. Predmetom úpravy v aukčnom kole budú celkové ceny za predmet zákazky v EUR s DPH. Uchádzači budú upravovať ceny smerom nadol.

10. Verejný obstarávateľ upozorňuje, že systém neumožňuje dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

11. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

12. Minimálny krok zníženia ceny uchádzača je **0,50 %**  z aktuálnej ceny položky daného uchádzača.

13. Maximálny krok zníženia ceny nie je určený. Uchádzač však bude upozornený pri zmene ceny položky o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.

14. Aukčné kolo bude ukončené uplynutím časového limitu **10 min.** za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t.j. pri akomkoľvek regulárnom znížení ceny) v poslednej **minúte** trvania aukčného kola (aj už predĺženého aukčného kola), a to vždy o ďalšiu **jednu minútu** (t.j. v čase, kedy došlo k predĺženiu, sa k času zostávajúcemu do konca kola pridá celá **1 min.**). Počet predĺžení nie je limitovaný.

15. Výsledkom eAukcie bude zostavenie objektívneho poradia ponúk podľa najnižšej celkovej ceny za predmet zákazky v EUR s DPH automatizovaným vyhodnotením.

16. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer verzia 9.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

17. Podrobnejšie informácie o procese eAukcie budú uvedené vo výzve.

18. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**Príloha č. 4 Výzvy – Zmluva o dielo**

Z M L U V A O D I E L O

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov a v spojení s § 65 a nasl. zákona č. 185/2015 Z. z. Autorský zákon v znení neskorších predpisov

(ďalej ako „zmluva“ alebo „Zmluva“)

medzi nasledovnými zmluvnými stranami:

**Objednávateľ:**

|  |  |
| --- | --- |
| názov: | **Banskobystrický samosprávny kraj** |
| sídlo: | Nám. SNP 23, 974 01 Banská Bystrica |
|  |  |
| štatutárny zástupca: | Ing. Ján Lunter, predseda BBSK |
| IČO: | 37828100 |
| kontaktná osoba: | .......................... |
| e-mailový kontakt: | .......................... |
| bankové spojenie: | Štátna pokladnica, SK92 8180 0000 0070 0038 9679 |
| (daľej ako „Objednávateľ“)a**Zhotoviteľ:**

|  |
| --- |
| obchodné meno: |
| sídlo: |
| zapísaný v registri: |
| e-mailový kontakt: |
| štatutárny zástupca: |
| IČO: |
| DIČ: |
| IČ DPH: |
| bankové spojenie: |
| Kontaktná osoba: |

  |  |

 (daľej ako „Zhotoviteľ“ a spoločne s Objednávateľom ďalej ako „zmluvné strany“)

**ČLÁNOK 1 Úvodné ustanovenia**

* 1. Objednávateľ a Zhotoviteľ uzatvárajú zmluvu na realizáciu diela s názvom: „Náprava elektronických formulárov a filtrovania zdravotných obvodov“.
	2. Objednávateľ týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté a že mu nie sú známe žiadne okolnosti, ktoré by ovplyvnili jeho oprávnenosť.
	3. Zhotoviteľ týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté. Objednávateľ a Zhotoviteľ súhlasne spoločne vyhlasujú, že všetky vyhlásenia a prílohy pripojené ako podklady pre uzatvorenie tejto zmluvy a doklady a údaje v nich obsiahnuté, ktoré tvoria súčasť tejto zmluvy sú pravdivé a zostávajú účinné pri podpise zmluvy v nezmenenej forme.
1. **Predmet zmluvy**
	1. Predmetom zmluvy je záväzok Zhotoviteľa zhotoviť dielo podľa podmienok dohodnutých v tejto zmluve a v rozsahu uvedenom v Prílohe č. 1 tejto zmluvy, ktorá obsahuje detailný opis diela (ďalej len ako „dielo“), a takto riadne a včas zhotovené dielo odovzdať Objednávateľovi spolu s poskytnutím licencie na užívanie tohto diela v zmysle článku 9 tejto zmluvy a záväzok Objednávateľa riadne a včas zhotovené dielo od Zhotoviteľa prevziať a zaplatiť za jeho zhotovenie Zhotoviteľovi dohodnutú cenu v zmysle článku 10 zmluvy.
	2. Zmluvné strany sa zaväzujú, že pri plnení záväzkov, ktoré im vyplývajú z tejto zmluvy sa budú rešpektovať, vynaložia všetko úsilie podľa svojich najlepších možností a schopností na dosiahnutie účelu tejto zmluvy, že poskytnú potrebnú súčinnosť druhej zmluvnej strane tejto zmluvy, a že nebudú vyvíjať také kroky a zdržia sa všetkých takých aktivít, ktoré by narušili ciele a zámery tejto zmluvy resp. inej zmluvy, ktorá bola alebo bude uzatvorená medzi zmluvnými stranami za účelom plnenia záväzkov zmluvných strán vyplývajúcich z tejto zmluvy.
	3. Miesto realizácie zmluvného plnenia je sídlo Objednávateľa:
2. Banskobystrický samosprávny kraj, Nám. SNP 23, 974 01 Banská Bystrica
3. **Termín zhotovenia diela**
	1. Zhotoviteľ sa v zmysle tejto Zmluvy zaväzuje na svoje náklady a na svoje nebezpečenstvo zhotoviť dielo v zmysle zmluvy a to do 30 dní od nadobudnutia účinnosti zmluvy.
	2. Zhotoviteľ nebude v omeškaní, ak záväzok na plnenia, alebo činnosti podľa tejto zmluvy nemohol riadne a včas splniť pre okolnosti nezávisle od vôle Zhotoviteľa, ktoré po uzavretí tejto zmluvy vznikli v dôsledku objektívne nepredvídateľných a neodvrátiteľných skutočností mimoriadnej povahy - vyššia moc (napr. povodeň, zemetrasenie, niečo, čo nemožno ovplyvniť; neprekonateľná prekážka, neodvratiteľná, neovplyvniteľná udalosť), alebo ak Objednávateľ neposkytneme Zhotoviteľovi nevyhnutne potrebnú súčinnosť - lehoty pre plnenia, alebo činnosti Zhotoviteľa podľa tejto zmluvy sa predĺžia o dobu zodpovedajúcu dobe trvania takýchto okolností.
4. **Povinnosti Objednávateľa**
	1. Objednávateľ poskytne na požiadanie Poskytovateľovi všetky informácie, ktoré má k dispozícii a sú potrebné na realizáciu diela.
	2. Objednávateľ sa zaväzuje, že pre riadne plnenie záväzkov Zhotoviteľa z tejto zmluvy a pre kontinuálny postup prác na diele poskytne Zhotoviteľovi nevyhnutne potrebnú súčinnosť.
5. **Povinnosti Zhotoviteľa**
	1. Zhotoviteľ je povinný pri plnení tejto zmluvy postupovať na vysokej profesionálnej úrovni, so všetkou odbornou starostlivosťou, ktorú možno pri poctivom obchodnom styku a realizácii diela od Zhotoviteľa požadovať a riadne a včas plniť všetky svoje povinnosti podľa zmluvy a dodržiavať počas zmluvného plnenia administratívne nariadenia Objednávateľa, ktoré nie sú v rozpore so zmluvou a ktoré podmieňujú priebeh a okolnosti zmluvného plnenia.
	2. Zhotoviteľ je povinný okamžite informovať Objednávateľa o všetkých skutočnostiach, ktoré by mohli mať za následok omeškanie Zhotoviteľa s realizovaním diela podľa tejto zmluvy.

* 1. Zhotoviteľ je povinný vykonať dielo prostredníctvom svojich odborných a kvalifikovaných zamestnancov v náležitej kvalite, dohodnutom rozsahu a termínoch.
	2. Zhotoviteľ je povinný zachovávať mlčanlivosť a všetku odbornú starostlivosť pri zaobchádzaní so všetkými vecami a informáciami, ktoré obdrží v súvislosti s plnením tejto zmluvy (resp. pri realizácii diela), a bez predchádzajúceho písomného súhlasu Objednávateľa nesmie takéto veci alebo informácie sprístupniť tretej osobe – v zmysle článku 7 tejto zmluvy.

1. **Vzťahové dojednania a formy komunikácie**
	1. Zmluvné strany sa dohodli, že ich vzájomná komunikácia súvisiaca s predmetom tejto zmluvy si pre svoju záväznosť vyžaduje písomnú formu prostredníctvom doporučenej poštovej zásielky na adresy totožné s adresami zmluvných strán uvedenými v záhlaví zmluvy, pričom sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov pre účely takejto komunikácie.
	2. V prípade, ak si zmluvná strana neprevezme zásielku, zasielanú doporučenou poštou a uloženú na pošte, piaty deň od uloženia na pošte sa bude považovať za deň doručenia zásielky, aj keď sa adresát o obsahu uloženej zásielky nedozvedel. Pokiaľ nemožno zásielku doručiť adresátovi a zásielka nebola uložená na pošte, zásielka sa považuje za doručenú momentom jej vrátenia odosielateľovi. To neplatí, ak zásielka nebola riadne doručená z dôvodov na strane pošty alebo inej tretej strany.
	3. Každá správa, protokol, výkaz, súhlas, schválenie, alebo rozhodnutie, ktoré sa požaduje ako doklad o plnení predmetu tejto zmluvy, sa vyhotovia, pokiaľ nie je výslovne stanovené inak, výlučne v písomnej forme.
	4. Objednávateľ pre účely tejto zmluvy určuje, že vzájomná písomná komunikácia súvisiaca s touto zmluvou na základe bodu 6.1 tohto článku zmluvy môže prebiehať aj elektronicky prostredníctvom e-mailov uvedených v záhlaví tejto zmluvy.
	5. Pre elektronickú formu komunikácie prostredníctvom e-mailu sa zmluvné strany zaväzujú vzájomne písomne oznámiť zmenu svojej e-mailové adresy uvedenej v záhlaví tejto zmluvy.
	6. Zmluvné strany si zároveň dohodli ako mimoriadny spôsob doručovania písomných zásielok doručovanie osobne formu alebo prostredníctvom kuriéra; takéto doručenie je možné výlučne cez podateľňu, prípadne oficiálne určené miesto na spôsob preberania, a len v úradných alebo dispozičných hodinách oznámených si zmluvnými stranami navzájom alebo zverejnených verejne prístupným spôsobom.
	7. Pre obidve zmluvné strany je záväzná vzájomná komunikácia v slovenskom jazyku, keďže v zmysle určenia touto zmluvou sa akákoľvek projektová dokumentácia vyžaduje v slovenskom jazyku. Výnimku môžu tvoriť jedine nepovinne dokladané dokumenty z druhej úrovne organizácie projektu, pokiaľ zmluvná strana nevyžiada ich autorizovaný preklad.
2. **Mlčanlivosť a ochrana osobných údajov**
	1. Zmluvné strany sú povinné zachovávať mlčanlivosť o všetkých informáciách, o ktorých sa dozvedeli v súvislosti s plnením tejto zmluvy, v prípade že tieto informácie nie sú verejne dostupné a známe. Táto povinnosť sa nevzťahuje na informácie, ktoré je Objednávateľ povinný sprístupňovať v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	2. Zmluvné strany prehlasujú, že ak pri plnení záväzku vyplývajúceho z tejto zmluvy bude potrebný prístup a narábanie s osobnými údajmi chránenými v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov, zaväzujú sa zabezpečiť súhlas dotknutej osoby pre účely plnenia tejto zmluvy tak, aby mohli byť riadne plnené povinnosti vyplývajúce z predmetu zmluvy a súčasne tým nebol porušený žiaden právny predpis.
3. **Odovzdanie a prevzatie diela**
	1. Záväzok Zhotoviteľa zhotoviť dielo je splnený dňom odovzdania riadne zhotoveného diela bez vád a nedorobkov Objednávateľovi v lehote podľa článku 3 tejto zmluvy. Odovzdanie a prevzatie diela zmluvné strany potvrdia podpísaním tzv. preberacieho protokolu, ktorý tvorí Prílohu č. 2 tejto zmluvy.
	2. Pred prevzatím diela je Objednávateľ povinný dielo otestovať. V prípade, ak Objednávateľ počas testovania zistí, že dielo obsahuje vady a nedorobky, Objednávateľ je oprávnený dielo neprevziať a zároveň spíše zoznam vád a nedorobkov a určí Zhotoviteľovi lehotu na ich odstránenie, čím nie je nijako dotknutý nárok Objednávateľa na zmluvné pokuty a sankcie vyplývajúce z tejto zmluvy.
	3. Prokolárnym odovzdaním diela podľa tohto článku zmluvy sa dielo považuje za vykonané.
	4. V prípade, že Objednávateľ bez oprávneného dôvodu v rozpore s touto zmluvou nepodpíše Preberací protokol vyhotovený podľa tejto zmluvy, považuje sa takýto Preberací protokol za podpísaný a dielo riadne zhotovené a Objednávateľovi odovzdané v zmysle podmienok tejto zmluvy. Za deň odovzdania diela sa v takomto prípade považuje deň riadneho predloženia Preberacieho protokolu Objednávateľovi.
	5. Ak sa počas testu vyskytnú vady diela, kontaktné osoby zmluvných strán poverené projektovým riadením, vzájomne dojednajú primeranú lehotu na odstránenie vád diela. V takomto prípade Objednávateľ nie je povinný podpísať Preberací protokol a Zhotoviteľ nie je oprávnený fakturovať dodanie diela, pokiaľ tieto vady nebudú odstránené. Odstránenie vád diela bude preukázané následným testovaním diela za prítomnosti poverených zástupcov oboch zmluvných strán.
4. **Licenčné podmienky**

9.1. Zhotoviteľ nadobudnutím účinnosti tejto zmluvy alebo odovzdaním diela, ak predmetom tejto zmluvy je vytvorenie autorského diela, udeľuje Objednávateľovi licenciu na použitie takéhoto autorského diela v súlade s § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „Autorský zákon“), na základe čoho týmto Zhotoviteľ záväzne vyhlasuje, že:

* 1. vykonáva všetky majetkové práva k dielu v neobmedzenom rozsahu,
	2. dielo netrpí žiadnymi právnymi vadami,
	3. Autor alebo iný nositelia práv k dielu udelili súhlas so zásahom do svojich osobnostných práv v zmysle ustanovenia § 18 ods. 5 Autorského zákona v rozsahu a v spôsobe, ktorý zaručuje bezvadné vykonanie a používanie Diela Objednávateľom,
	4. poskytuje Objednávateľovi nevýhradnú, časovo a územne neobmedzenú licenciu na použitie Diela v neobmedzenom rozsahu na účely, na ktoré bolo vytvorené a v súlade s touto zmluvou.

9.2. Zhotoviteľ je povinný udeliť Objednávateľovi licenciu k dielu podľa tejto zmluvy v stanovenom rozsahu, v opačnom prípade Zhotoviteľ v plnom rozsahu zodpovedá za škodu, ktorá Objednávateľovi nedodržaním tejto povinnosti Zhotoviteľa vznikne.

1. **Cena za dielo a platobné podmienky**
	1. Cena za realizáciu Diela je stanovená ako pevná a konečná vo výške .............. € bez DPH (slovom: ..............................). Výška DPH pri sadzbe 20% je ............ € (slovom ......................). Výsledná suma za realizáciu Diela s DPH je ...................... € (slovom .......................... ) (ďalej len „cena“). *(vyplní uchádzač)*
	2. Cena je stanovená dohodou zmluvných strán v zmysle § 3 zákona NR SR č. 18/1996 Z. z. o cenách v znení neskorších predpisov ako cena pevná. Cena platí pri dodržaní kvalitatívnych a dodacích podmienok, stanovených vo verejnom obstarávaní, v ponuke dodávateľa a podľa tejto zmluvy.
	3. Zhotoviteľ si do ceny započítal všetky náklady spojené so zhotovním a dodaním diela a poskytnutím potrebných licencií na jeho riadne užívanie zo strany Objednávateľa, tzn. že v cene dohodnutej v článku 10 bod 10.1. tejto zmluvy je zahrnuté zhotovenie diela vrátane poskytnutia s tým spojených licencií podľa tejto zmluvy.
	4. Objednávateľ sa zaväzuje, že cenu za realizáciu predmetu zmluvy uhradí na základe vystavenej faktúry so splatnosťou 30 dní od jej doručenia Objednávateľovi. Právo fakturovať vzniká prevzatím riadne zhotoveného diela.
	5. Zhotoviteľ je oprávnený vystaviť faktúru a doručiť Objednávateľovi najneskôr do troch dní od protokolárneho prevzatia diela Objednávateľom.
	6. Faktúra bude uhradená bezhotovostným prevodom na bankový účet Zhotoviteľa uvedený v záhlaví tejto zmluvy, pričom sa za deň zaplatenia považuje deň odpísania peňažných prostriedkov z bankového účtu Objednávateľa v prospech účtu Zhotoviteľa. Akúkoľvek zmenu bankových údajov v priebehu zmluvného plnenia je Zhotoviteľ povinný neodkladne oznámiť Objednávateľovi.
	7. Objednávateľ je oprávnený namietať vecnú ako aj formálnu správnosť fakturácie Zhotoviteľa v zmysle zabezpečenia zhody s požiadavkami na podmienky realizácie projektu.
	8. Faktúra vystavená Zhotoviteľom musí spĺňať náležitosti daňového dokladu v zmysle platných predpisov v Slovenskej republike a obsahovať minimálne:
* číslo faktúry
* obchodné meno a sídlo, IČO, DIČ Zhotoviteľa
* obchodné meno a sídlo, IČO, DIČ Objednávateľa
* deň odoslania a deň splatnosti faktúry
* číslo a názov zmluvy
* názov finančného ústavu a číslo účtu Zhotoviteľa, na ktorý má byť platba poukázaná
* výška ceny bez dane v EUR, sadzba dane, fakturovaná suma celkom vrátane DPH
* podpis oprávnenej osoby
1. **Zmluvné pokuty a sankcie**
	1. V prípade omeškania Zhotoviteľa so zhotovením diela podľa článku 3 bod 3.1. tejto zmluvy, prináleží Objednávateľovi zmluvná pokuta vo výške 0,05% zo zmluvnej ceny diela za každý aj začatý deň omeškania, ktorú je Objednávateľ oprávnený uplatniť si voči Zhotoviteľovi, maximálne do 100% zmluvnej ceny diela v zmysle článku 10 bod 10.1. tejto zmluvy.
	2. Zhotoviteľ nebude v omeškaní so zhotovením diela, ak mu Objednávateľ neposkytne na to nevyhnutne potrebnú súčinnosť.
	3. Riadnym odaním diela v zmysle tejto zmluvy a podpísaním Preberacieho protokolu Objednávateľ zodpovedá za škodu na diele spôsobenú neodborným zásahom do systémov.
2. **Zodpovednosť za škodu a záruka za vady**
	1. Zhotoviteľ zodpovedá za to, že dielo bude zhotovené podľa tejto zmluvy, technických noriem a všeobecne záväzných právnych predpisov, a že počas záručnej doby bude mať vlastnosti dohodnuté v tejto zmluve.
	2. Zodpovednosť za vady sa nevzťahuje na vady vzniknuté z dôvodu nesprávneho používania diela alebo užívania v rozpore s pokynmi Zhotoviteľa.
	3. Zmluvné strany sa dohodli, že počas záručnej doby má Objednávateľ právo požadovať od Zhotoviteľa bezplatné odstránenie vád diela a Zhotoviteľ je povinný vady diela bezodplatne odstrániť.
	4. Nárok na odstránenie vád musí byť uplatnený písomne, resp. elektronickou komunikáciou, na adresu Zhotoviteľa uvedenú na záhlaví tejto zmluvy, prípadne na iné adresy písomne oznámené Zhotoviteľom Objednávateľovi. Vady diela musia byť zrozumiteľne a dostatočne popísané.
	5. Zhotoviteľ sa zaväzuje, že v každom konkrétnom prípade riadne reklamovanú vadu diela odstráni spôsobom a v termíne určenom Objednávateľom.
	6. V prípade, ak Zhotoviteľ nezačne práce na odstránení vady diela alebo plniť zmluvnú podporu v dobe určenej Objednávateľom, je Objednávateľ v prípade akútnosti odstránenia problému oprávnený zabezpečiť odstránenie vád treťou stranou, pričom sa tento stav bude považovať za porušenie tejto zmluvy zo strany Zhotoviteľa a Objednávateľovi vzniká oprávnenie na refundácie vzniknutých nákladov a škôd takýmto porušením spôsobených.
	7. Záručná doba na dielo je 24 mesiacov odo dňa protokolárneho odovzdania a prevzatia diela.
	8. Celková výška náhrady škody, ktorú si môže Objednávateľ uplatniť podľa tejto zmluvy voči Zhotoviteľovi, predstavuje najviac 100% z ceny diela.
3. **Urovnanie sporov**
	1. Všetky spory, ktoré vzniknú z tejto zmluvy, vrátane sporov o jej platnosť, výklad alebo ukončenie sú zmluvné strany povinné prednostne riešiť vzájomnými zmierovacími rokovaniami a dohodami.
	2. V prípade sporu si zmluvné strany navzájom písomne oznámia svoje stanovisko k danému sporu a návrh riešenia, ktoré považujú za prijateľné. Ak to jedna zo zmluvných strán považuje sa užitočné a oznámi to písomne druhej strane, zmluvné strany sa stretnú a pokúsia sa daný spor urovnať.
	3. Ak sa urovnanie sporu nedosiahne v primeranej lehote od doručenia prvej žiadosti o mimosúdne urovnanie sporu, môže sa každá zmluvná strana obrátiť na príslušný súd v systéme súdnictva v SR.
4. **Ukončenie zmluvného vzťahu**
	1. Od tejto zmluvy možno odstúpiť iba v prípadoch uvedených v tomto článku zmluvy a podľa podmienok uvedených v tomto článku zmluvy.
	2. Ak Zhotoviteľ bude v omeškaní s odovzdaním diela podľa článku 3 bod 3.1. tejto zmluvy a dielo nedodá ani v lehote na to dodatočne určenej, Objednávateľ môže odstúpiť od tejto zmluvy.
	3. Ak Objednávateľ bude v omeškaní s poskytnutím súčinnosti podľa tejto zmluvy a túto súčinnosť neposkytne ani v dodatočnej lehote poskytnutej Zhotoviteľom v dĺžke najmenej 40 dní, Zhotoviteľ môže odstúpiť od tejto zmluvy.
	4. Ak Objednávateľ bude v omeškaní so zaplatením čiastky fakturovanej Zhotoviteľom podľa tejto zmluvy o viac ako 60 dní a tento záväzok nesplní ani v dodatočnej lehote poskytnutej Zhotoviteľom v dĺžke najmenej 30 dní, Zhotoviteľ môže odstúpiť od tejto zmluvy.
5. **Záverečné ustanovenia**
	1. Neoddeliteľnou súčasťou tejto zmluvy sú prílohy:

 Príloha č.1 Opis diela

 Príloha č.2 Odovzdávací/preberací protokol

* 1. Zmeny a doplnky tejto zmluvy môžu byť vykonané len formou písomných a riadne očíslovaných dodatkov, schválených a podpísaných oprávnenými zástupcami zmluvných strán.
	2. Táto zmluva vrátane všetkých jej príloh, predstavuje úplnú dohodu zmluvných strán o predmete tejto zmluvy a nahrádza všetky ústne i písomné dohody zmluvných strán, ktoré nie sú v tejto zmluve a jej prílohách.
	3. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane.
	4. Ak niektoré ustanovenia tejto zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto zmluvy. Namiesto neplatných alebo neúčinných ustanovení tejto zmluvy a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.
	5. Vzťahy, ktoré nie sú upravené touto zmluvou, sa riadia príslušnými ustanoveniami zákona č. 513/1991 Zb. Obchodný zákonník v platnom znení a ustanoveniami ostatných všeobecne záväzných platných právnych predpisov v Slovenskej republike.
	6. Zmluvné strany vyhlasujú, že sú plne spôsobilé k právnym úkonom, že si túto zmluvu pozorne prečítali, celému jej obsahu porozumeli, že túto zmluvu uzatvárajú bez akéhokoľvek nátlaku slobodne a vážne, ako prejav ich skutočnej vôle a na znak súhlasu so znením tejto zmluvy ju zmluvné strany vlastnoručne podpisujú.
	7. Táto zmluva sa podpisuje v 4 (štyroch) vyhotoveniach, z ktorých každá zmluvná strana obdrží po 2 (dve) vyhotovenia.
	8. Táto zmluva je povinne zverejňovaná v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v Centrálnom registri zmlúv vedenom Úradom vlády SR.
	9. Táto zmluva nadobúda platnosť dňom podpisu oboma zmluvnými stranami. V zmysle § 47a zákona č. 40/1964 Zb. Občiansky zákonník v znení neskorších predpisov, táto zmluva je účinná dňom nasledujúcim po dni jej zverejnenia na webovom sídle Objednávateľa.

 V ........................., dňa V Banskej Bystrici, dňa

Za Zhotoviteľa: Za Objednávateľa:

................................................................ ..................................................................................

 Ing. Ján Lunter,

 predseda Banskobystrického samosprávneho kraja

Príloha č. 1 Zmluvy - Opis predmetu diela

Príloha č. 2 - Zmluvy Preberací protokol

**Preberací protokol**

|  |  |
| --- | --- |
| **Objednávateľ / Zhotoviteľ :** |  Banskobystrický samosprávny kraj/ .................................  |
| **Kód projektu:** |  |
| **Projekt/zmluva:** | ZMLUVA O DIELO ................... |
| **Predmet prevzatia/dielo:**  |  |
| **Referenčná dokumentácia:** |  |
| **Miesto prevzatia:** |  | **Dátum:** |  |
| **Preberací tím:** | Za Objednávateľa :Za Zhotoviteľa : |
| **Vykonané testy:** |  |
| **Výsledky testov-závery:** |  |
| **Odovzdaná dokumentácia:** |  |

|  |
| --- |
| Zoznam odovzdávaného SW/diela: |
| P.č. | Názov komponentu | Počet licencií | Licenčné číslo |
|  |  |  |  |
|  |  |  |  |

|  |
| --- |
| **Potvrdenie o odovzdaní a prevzatí SW/diela:** |
|  |
| **Za** **.................................. :** | **Za Banskobystrický samosprávny kraj:** |
| Meno | Podpis | Dátum | Meno | Podpis | Dátum |
|  |  |  |  |  |  |